
20 Σεπτεμβρίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "Φιλανθρωπικό Ίδρυμα Γεωργίου Σι¬ 
μού Μιχαήλ και Άννας Σίμου - Θεοδώρου και Αικα¬ 
τερίνης Καρακατσάνη " και κύρωση του οργανι¬ 
σμού αυτού. 1 

ΑΠΟΦΑΣΕΙΣ 

Άδεια λειτουργίας, εργοστασίου παραγωγής κτηνια¬ 
τρικών φαρμάκων και ανάμειξης & συσκευασίας 
απολυμαντικών, της Αφοί Τετώρου Α.Β.Ε., που βρί¬ 
σκεται στον Δήμο Μεταμόρφωσης, του Νομού Ατ¬ 


τικής. 2 

Εκτάσεις συνοικισμού Κλείτου Κοζάνης. 3 

Διορισμός των μελών του Διοικητικού Συμβουλίου της 
ανώνυμης εταιρείας με την επωνυμία "Ανώνυμη 
Εταιρεία Προβολής της Ελληνικής Πολιτιστικής 
Κληρονομιάς Α.Ε. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία "Φιλανθρωπικό Ίδρυμα Γεωργίου Σίμου Μι¬ 
χαήλ και Άννας Σίμου - Θεοδώρου και Αικατερίνης Κα¬ 
ρακατσάνη " και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 16367/5-4-1999 πράξη της συμβολαιογρά¬ 
φου Πειραιά Άννας συζ. Ελευθερίου Τριανταφυλλάκη, 
όπως τροποποιήθηκε με την αριθ. 16523/27-12-1999 πρά¬ 
ξη της ιδίας συμβολαιογράφου, με την οποία οι Μιχαήλ Σι¬ 
μός του Στυλιανού και Αικατερίνη χήρα Θεοδώρου Καρα¬ 
κατσάνη σύστησαν κοινωφελές ίδρυμα με την επωνυμία 
"Φιλανθρωπικό Ίδρυμα Γεωργίου Σίμου - Μιχαήλ και Άν¬ 
νας Σίμου - Θεοδώρου και Αικατερίνης Καρακατσάνη και 
με έδρα τον Πειραιά. 


2. Την από 10-10-1998 μυστική διαθήκη του Γεωργίου 
Σίμου, που δημοσιεύθηκε με το αριθ. 238/1999 πρακτικό 
συνεδρίασης του Μονομελούς Πρωτοδικείου Πειραιά. 

3. Τις διατάξεις των άρθρων: α) 95 και 98 του 
α.ν.2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. Τις από 41/6-12-1999 και 2/12-1 -2000 γνωμοδοτήσεις 
του Συμβουλίου Εθνικών Κληρ/των. 

5. Τηναριθμ. 1039386/441/Α0006/21-4-2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στον Υφυ¬ 
πουργό Οικονομικών (ΦΕΚ571 τ. Β'). 

6. Την αριθ. 2850/18.4.2000 κοινή απόφαση του Πρωθυ¬ 
πουργού και του Υπουργού Υγείας και Πρόνοιας, με την 
οποία ανατέθηκαν αρμοδιότητες στον Υφυπουργό Υγεί¬ 
ας και Πρόνοιας (ΦΕΚ565τ. Β/20.4.2000). 

Με πρόταση των Υπουργών Εθνικής Παιδείας και Θρη¬ 
σκευμάτων, Υγείας Πρόνοιας και του Υφυπουργού Οικο¬ 
νομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία "Φιλανθρωπικό Ίδρυμα Γεωργίου Σίμου - 
Μιχαήλ και Άννας Σίμου - Θεοδώρου και Αικατερίνης Κα¬ 
ρακατσάνη", η οποία έγινε από το Μιχαήλ Σίμο του Στυ¬ 
λιανού και Αικατερίνη χήρα Θεοδώρου Καρακατσάνη με 
την αριθ. 16367/5.4.1999 πράξη της Συμβολαιογράφου 
Πειραιά Άννας συζ. Ελευθερίου Τριανταφυλλάκη όπως 
τροποποιήθηκε με την αριθ. 16523/27.12.1999 πράξη της 
ιδίας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και θρησκευ¬ 
μάτων και Υγείας και Πρόνοιας και διέπεται από τις διατά¬ 
ξεις της παραπάνω συστατικής του πράξης, του παρακά¬ 
τω οργανισμού, του α.ν.2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "Φιλανθρωπικό Ίδρυμα Γ εωργίου Σίμου - 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μιχαήλ και Άννας Σίμου Θεοδώρου και Αικατερίνης Κα- 
ρακατσάνη 

Άρθρο 1. 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "Φιλανθρωπι¬ 
κό Ίδρυμα Γεωργίου Σίμου Μιχαήλ και Άννας Σίμου - Θε¬ 
οδώρου και Αικατερίνης Καρακατσάνη" που συστήθηκε 
από τον Μιχαήλ Σίμο του Στυλιανού και Αικατερίνη χήρα 
Θεοδώρου Καρακατσάνη" με την αριθ. 16367/5-4-1999 
πράξη της συμβολαιογράφου Άννας συζ. Ελευθερίου 
Τριανταφυλλάκη, όπως τροποποιήθηκε με την αριθ. 
15623/27.12.1999 πράξη της ιδίας συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του α.ν.2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι ο Πειραιάς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασης του. 

Άρθρο 2 
Σκοπός 

Σκοπός του ιδρύματος είναι: οικονομική ενίσχυση δια¬ 
φόρων φιλανθρωπικών Ν.Π.Δ.Δ. ή Ν.Π.Ι.Δ. ιδρυμάτων, 
ορφανοτροφείων, νοσοκομείων, απόρων οικογενειών, 
ακόμα και αναξιοπαθούντων μεμονομένων ατόμων, Ιερών 
Ναών, που βρίσκονται στη νήσο Χίο και στηνπόλη του Πει¬ 
ραιά, για επισκευές, συντήρηση και ενίσχυση των φιλαν¬ 
θρωπικών τους έργων και η παροχή υποτροφιών, για βα¬ 
σικές σπουδές στην Ελλάδα και μεταπτυχιακές στην Ελ¬ 
λάδα και στο εξωτερικό, σε οικονομικά αδυνάτους 
σπουδαστές και φοιτητές που κατάγονται από τη νήσο 
Χίο και επιδεικνύουν πρόοδο στις σπουδές τους. Ειδικό¬ 
τερα, από τα έσοδα του ιδρύματος θα δίνονται: 

1) Στο Γηροκομείο Χίου "Ζωρζής Γ. Μιχαλινός", δώδεκα 
εκατομμύρια δραχμές (12.000.000) ετησίως. 

2) Στο "Χατζηκυριάκειο Ίδρυμα Παιδικής Προστασίας" 
(Κλεισόβης 18) στον Πειραιά, δώδεκα εκατομμύρια δραχ¬ 
μές (12.000.000) ετησίως. 

3) Στη στέγη γερόντων "Αγίου Γεωργίου Κυψέλης" ένα 
εκατομμύριο διακόσιες χιλιάδες δραχμές (1.200.000) 
ετησίως. 

4) Στο Φιλανθρωπικό σωματείο "Οι φίλοι του Δρομο- 
κάίτειου Θεραπευτηρίου" ένα εκατομμύριο διακόσιες χι¬ 
λιάδες δραχμές (1.200.000) ετησίως. 

5) Στο φιλανθρωπικό γυναικείο σύνδεσμο "Φίλοι του 
Χιώτικου Χωριού", τριακόσιες εξήντα χιλιάδες δραχμές 
(360.000) ετησίως. 

6) Στην Ιερά Μητρόπολη Πειραιώς, Ίδρυμα Προστασίας 
υπερηλίκων "Άγιος Σπυρίδων" ένα εκατομμύριο διακό¬ 
σιες χιλιάδες δραχμές (1.200.000) ετησίως. 

7) Στον Ιερό Ναό Αγίας Παρασκευής Καλλίπολης Πει¬ 
ραιά, ένα εκατομμύριο διακόσιες χιλιάδες δραχμές 
(1.200.000) ετησίως, εκ των οποίων εξακόσιες χιλιάδες 
(600.000) για το ενοριακό φιλόπτωχο ταμείο και εξακό¬ 
σιες χιλιάδες (600.000) για τις ανάγκες της εκκλησίας. 

8) Σε οικονομικά αδύνατους Χιώτες σπουδαστές ή φοι¬ 
τητές, τους οποίους θα επιλέγει η Χιακή αδελφότητα Ατ- 
τικοβοιωτίας "Ο ΚΟΡΑΗΣ" που εδρεύει στην Αθήνα, δύο 


εκατομμύρια πεντακόσιες χιλιάδες δραχμές (2.500.000) 
ετησίως. 

9) Στο σύνδεσμο φίλων Βορείου Ηπείρου της νήσου Χίου 
διακόσιες πενήντα χιλιάδες δραχμές (250.000) ετησίως. 

10) Στο σύλλογο Κουρουνιωτών- Εγρηγοριανώντης νή¬ 
σου Χίου εξακόσιες χιλιάδες δραχμές (600.000) ετησίως, 
για Φιλανθρωπικούς σκοπούςτωνεκκλησιώντουςκαιτου 
συλλόγου τους. Εφόσον υπάρχουν υπόλοιπα θα διατίθε¬ 
νται κατάτηνεκτίμησητουΔ.Σ. και κατάπροτίμηση α) στο 
Σύνδεσμο κυριών περιθάλψεως απόρων ασθενών Χίου, β) 
στη φιλόπτωχο αδελφότητα κυριών Χίου και γ) στην Ορ¬ 
θόδοξη Χριστιανική Ένωση κυριών και νεανίδων Χίου. 

Άρθρο 3 
Περιουσία-Πόροι 

1. Περιουσία του ιδρύματος αποτελούν: 

α) Η πλήρης κυριότητα των τριάντα τεσσάρων εκατο¬ 
στών και 142/1000 του εκατοστού (34,142/100) εξ αδιαι¬ 
ρέτου μιας οικοδομής κτισμένης σε οικόπεδο έκτασης 
720 τ.μ. που βρίσκεται στον Πειραιά και στη διασταύρω¬ 
ση των οδών Φίλωνος 37, Τσαμαδού και Νοταρά. 

β) Η ψιλή κυριότητα των είκοσι δύο εκατοστών και 
686/1000 του εκατοστού (22,686/100) εξ αδιαιρέτου της 
ως άνω οικοδομής. 

γ) Η πλήρης κυριότητα του ενός δευτέρου (1/2) εξ αδι¬ 
αιρέτου τμήματος οικοπέδου κειμένου στο Μοσχάτο Ατ¬ 
τικής και επί των οδών Κύπρου, Ύδρας και Λευκάδος 
εκτάσεωςτου όλου οικοπέδου μέτρωντετραγ. 4802,15. 

Το εν λόγω τμήμα επί του οποίου υπάρχει πολυόροφη 
οικοδομή έχει επιφάνεια μέτρων τετραγ. 2890,15 και πο¬ 
σοστό συνιδιοκτησίας εξ αδιαιρέτου σε όλο το οικόπεδο 
εξήντα και 18/100 (60,18) εκατοστά. 

δ) Η ψιλή κυριότητα του ενός δευτέρου (1/2) εξ αδιαι¬ 
ρέτου του ανωτέρω οικοπέδου που βρίσκεται στο Μο¬ 
σχάτο Αττικής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Τα μισθώματα των ακινήτων που αποτελούν περιου¬ 
σία του Ιδρύματος κατά πλήρη κυριότητα και έχουν ει- 
σπραχθεί από του θανάτου του Γεωργίου Σίμου του Στυ¬ 
λιανού και θα εισπράττονται και μέχρι της συστάσεωςτου 
Παρόντος ιδρύματος. 

Άρθρο 4 

Διοίκηση 

1) Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1. Μιχαήλ Σίμο του Στυλιανού - ισόβιο Πρόεδρο 

2. Σταματίνα συζ. I. Κοκκινάκη 

3. Δέσποινα Σπορδίλη χ. Θεοδ. 

4. Αθανάσιο Σπορδίλη του Θεο. 

5. Ιωάννη Σιταράτου Σίμου 

Η θητεία των μελών είναι ισόβια. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του α.ν. 2039/39. 

4. Το Διοικητικό Συμβούλιο συνεδριάζει τακτικά κάθε 
χρόνο μία (1) φορά και εκτάκτως οπότε το ζητήσει ο Πρό¬ 
εδρος ή δύο από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από άλατα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν.2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν.2039/1939 και 
του από 20-12-1939 Β. Δ/τος. (ΦΕΚ552Ά). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 


λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει την περαιτέρω διάθεση των πόρων του 
ιδρύματος σε περίπτωση κατά την οποία εκλείψει κάποι¬ 
ος έκτωνπροβλεπομένων στο άρθρο 2 σκοπών. 

στ) Αποφασίζει για την αύξηση ή μείωση των οικονομικών 
ενισχύσεων που χορηγούνται σύμφωνα με το άρθρο 2 του 
παρόντος, ανάλογα με την αύξηση ή τη μείωση των εισοδη¬ 
μάτων του ιδρύματος. Επίσης εφόσον υπάρξει αύξηση των 
εισοδημάτων, δύναται ν’ αποφασίζει τη χορήγηση οικονο¬ 
μικής ενίσχυσης και σε άλλους σκοπούς φιλανθρωπικούς 
πέραν των αναφερομένων στο άρθρο 2 του παρόντος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει- 

ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
αναγνωρισμένα πιστωτικά ιδρύματα της χώρας έχοντας 
την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν.2039/1939 και του από 20-12-1939 σχετικού Δ/τος 
(ΦΕΚ552Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 


όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού., 

Άρθρο 12 

Διάλυση του Ιδρύματος-Τύχη της περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Γηροκομείο 
Χίου "Ζωρζής Γ. Μιχαλινός". 

Στον Υφυπουργό Εθνικής Παιδείας και Θρησκευμάτων, 
και στους Υφυπουργούς Οικονομικών και Υγείας και Πρό¬ 
νοιας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 7 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜ ΙΟΥ 

ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΔΗ Μ. ΘΑΝΟΣ 


ΑΠΟΦΑΣΕΙ Σ 

Αοιθ. Φ6.136/17541/1000 (2) 

Άδεια λειτουργίας, εργοστασίου παραγωγής κτηνιατρι¬ 
κών φαρμάκων και ανάμειξης & συσκευασίας απολυ¬ 
μαντικών, της Αφοί Τετώρου Α.Β.Ε., που βρίσκεται 
στον Δήμο Μεταμόρφωσης, του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη : 

1. Τις διατάξεις των Νόμων 2516/97, 6422/1934, του 
Ν.Δ.1150/1949, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Την Κ.Υ.Α. με αριθ.33361/5.9.91 (ΦΕΚ 703/Β/5.9.91) 
άρθρο 12 παρ.13 "Μεταβίβαση εξουσίας υπογραφής 

σύμφωνα με το άρθρο 7 παρ.1 του Ν. 1943/91". 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα "Συγχώνευση των Υπουργείων Τουρισμού, 
Βιομηχανίας Εν.& Τεχνολογίας & Εμπορίου στο Υπουρ¬ 
γείο Ανάπτυξης". 

5. Την απόφαση με αριθμό 7124/17.12.98 της Δ/νσης 
Βιομηχανίας της Νομαρχίας Αν. Αττικής, με την οποία χο¬ 
ρηγήθηκε άδεια λειτουργίας απεριορίστου στο ανωτέρω 
εργοστάσιο, για μηχ/τα ισχύος 66,25 ΗΡ & αξίας 13,5 
εκ.δρχ. 

6. Αίτηση της Αφοί Τετώρου Α.Β.Ε. από 20.1.2000 για 
χορήγηση άδειας λειτουργίας του εργοστασίου της, πα¬ 
ραγωγής κτηνιατρικών φαρμάκων & ανάμειξης & συ- 
σκευασίας απολυμαντικών. 

7. Τα σχεδιαγράμματα που έχουν εγκριθεί με την 
3489/92 απόφαση της Νομαρχίας Αν. Αττικής, καθώς και 
τα λοιπά δικαιολογητικά στοιχεία. 

8. Την από 31.1.2000 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0-446/7η/1.6.2000, 
αποφασίζουμε: 

1. Χορηγούμε άδεια λειτουργίας, απεριορίστου διάρ¬ 
κειας, στο εργοστάσιο παραγωγής κτηνιατρικών φαρμά¬ 
κων και ανάμειξης & συσκευασίας απολυμαντικών, της 
Αφοί Τετώρου Α.Β.Ε., όπως η εγκατάσταση εικονίζεται 
στα σχεδιαγράμματα που θεωρήθηκαν με την 3489/92 
απόφαση της Νομαρχίας Αν. Αττικής και που έχει τα ακό¬ 
λουθα ειδικώτερα στοιχεία: 

α. Θέση: Νομός Αττικής, Δήμος Μεταμόρφωσης, Οδός 
10ο χλμ. Ε.Ο. Αθηνών-Λαμίας 
β. Κάτοχος: Αφοί Τετώρου Α.Β.Ε. 
γ. Είδος εγκατάστασης: Εργοστάσιο παραγωγής κτη¬ 
νιατρικών φαρμάκων & ανάμειξης και συσκευασίας απο¬ 
λυμαντικών. 

δ. Ισχύς μηχανημάτων: Υφιστάμενη 66,25 ΗΡ & 67 Κ\Λ/ 

Νέα - ΗΡ & - Κνν 

Συνολική ισχύς 66,25 ΗΡ & 67 Κ\Λ/ 
ε. Ατμολέβητες: Κατηγορία Π.Υ.Δ Π.Π. 

στ. Αξία μηχανημάτων: Υφισταμένων 13.500.000 

Νέων 

ΣΥΝΟΛΟ 13.500.000 δρχ. 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
"περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως" και με τους εξής 
όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, το¬ 
ποθέτηση προστατευτικών κιγκλιδωμάτων προς την απο¬ 
φυγή πτώσεως ατόμων κ.λ.π.) 

β. Να τηρούνται τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 
14269/94 και το με αριθμό 379/21.3.2000 Πιστοποιητικό 
Πυρασφαλείας, το οποίο να ανανεωθεί πριν από την λήξη 
του, στις 21.3.2005, καθώς σε αντίθετη περίπτωση παύει 
η ισχύς της παρούσας απόφασης, 
γ. Να πραγματοποιείται η παραγωγή κάθε φαρμακευτι¬ 


κού και απολυμαντικού προϊόντος μετά από προηγούμε¬ 
νο έλεγχο του ΕΟΦ, προς διαπίστωση ότι το ανωτέρω ερ¬ 
γοστάσιο διαθέτει την απαιτούμενη πληρότητα και επάρ¬ 
κεια εγκαταστάσεων, εξοπλισμού και ειδικού προσωπι¬ 
κού για την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α), για την προστασία του περιβάλλοντος (Όρια εκ¬ 
πομπών ρύπων). 

η. Η Αφοί Τετώρου Α.Β.Ε., υποχρεούται να συμμορφω¬ 
θεί πλήρως, με τους περιβαλλοντικούς όρους τους οποί¬ 
ους ενέκρινε το Γρ. Περιβάλλοντος της Νομαρχίας Αν. Ατ¬ 
τικής, με την 24990/956/93/1994 απόφασή του, και να 
φροντίσει για την επανεξέταση των όρων αυτών 
θ. Για μηχ/κό εκσυγχρονισμό με αύξηση της ισχύος άνω 
του 20% καθώς και για κτιριακό εκσυγχρονισμό, εσωτερι¬ 
κή διαρύθμιση, αλλαγή φορέα η συμπλήρωση δραστη¬ 
ριότητας, απαιτείται η προηγούμενη άδεια της Υπηρε¬ 
σίας μας. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του 
Π.Δ.274/97 και του 902/75 Π. Δ/τος υπεύθυνη επίβλεψη 
της λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού η Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Γ ραμμάτια: Γ ια την χορήγηση της ανωτέρω άδειας εκ- 
δόθηκαντα εξής γραμμάτια: 
α. Παρ. Α5138475 (500δρχ.) 
β. Παρ. Α 2281196 (2000δρχ.) 
γ. Παρ. Α 294008 (600δρχ.) 
δ. Παρ. Χαρτ. Α 2266931 (500δρχ.) 
ε. Παρ. Χαρτ. Α 2266932 (500δρχ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2000 
Με εντολή Υπουργών 

Ο Γ ενικός Διευθυντής Ο Γ ενικός Διευθυντής 

Βιομηχανίας Υπ. Υγείας 

Γ. ΤΣΟΥΚΑΣ Γ. ΠΑΠΟΥΤΣΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. 26523 (3) 

Εκτάσεις συνοικισμού Κλείτου Κοζάνης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 26παρ. 1 του Ν. 2732/1999 (ΦΕΚ 154Α) 
β) Του Νόμου 1558/1985 "Κυβέρνηση και Κυβερνητικά 
Όργανα" όπως τροποποιήθηκε, 
γ) του από 24-4-1985 Π. Δ/τος (ΦΕΚ239Α). 
δ) του άρθρου 21 παρ. 1 του Ν. 1644/1986 (ΦΕΚ 131 Α). 

2. Τις αριθμ. 83/1979, 101/1980 και 49/1981 αποφάσεις 
της Επιτροπής Απαλλοτριώσεων Κοζάνης οι οποίες εκδό- 
θηκαν πριν από την δημοσίευση του από 24.4.1985 Πρ. 
Δ/τος και μετις οποίες παραχωρήθηκαν οικόπεδα του συ¬ 
νοικισμού Κλείτου Κοζάνης στους αναφερόμενους σ’ αυ¬ 
τές δικαιούχους. 

3. Τις αριθμ. Β 1694/1725/15.10.1979 και Β 1169/558/ 
1.6.1981 Υπουργικές Αποφάσεις με τις οποίες απαλλο- 
τριώθηκαν υπέρ και με δαπάνες της ΔΕΗ εκτάσεις στην 
περιοχή Κλείτου Ν. Κοζάνης. 

4. Τις αριθμ. 1/1987 και 37/1987 αποφάσεις της Επιτρο¬ 
πής Απαλλοτριώσεων Κοζάνης με τις οποίες παραχωρή¬ 
θηκαν, σύμφωνα με τις διατάξεις του από 24.4.1985 Πρ. 
Δ/τος οικόπεδα του συνοικισμού Κλείτου Ν. Κοζάνης 
στους αναφερόμενους σ’ αυτές δικαιούχους. 

5. Τα στοιχεία της γενομένης κατά το έτος 1978 οριστι¬ 
κής διανομής του συνοικισμού Κλείτου Ν. Κοζάνης. 

6. Το γεγονός ότι: 

α) όπως προκύπτει από τα στοιχεία του σχετικού φα- 
κέλλου η κηρυχθείσα με τις ανωτέρω υπουργικές αποφά¬ 
σεις υπέρ της ΔΕΗ απαλλοτρίωση περιέλαβε εκτός των 
παραχωρηθέντων υπέρ των δικαιούχων οικοπέδων καιτις 
κοινόχρηστες εποικιστικές εκτάσεις της μορφής του άρ¬ 
θρου 164του Αγροτικού Κώδικα, προερχόμενες απάτην 
τέως Επιτροπή Αποκατάστασης Προσφύγων. 

β) η παραχώρηση των οικοπέδων στους δικαιούχους 
έλαβε χώρα νόμιμα, σύμφωνα με τις διατάξεις της Αγρο¬ 
τικής Νομοθεσίας δηλαδή με αποφάσεις της Επιτροπής 
Απαλλοτριώσεων Κοζάνης οι οποίες έχουν καταστεί ορι¬ 
στικές και αμετάκλητες και εκδόθηκαν οι σχετικοί τίτλοι 
κυριότητος, οι οποίοι μεταγράφηκαν νόμιμα. 

γ) το τυχόν οφειλόμενο από τους δικαιούχους τίμημα 
για την παραχώρηση των οικοπέδων έχει, κατά το μεγα¬ 
λύτερο μέρος, καταβληθεί από τους ενδιαφερομένους. 

δ) η αναλογούσα για την συνολικά απαλλοτριωθείσα 
έκταση του συνοικισμού Κλείτου (οικόπεδα και κοινόχρη¬ 
στα) αποζημίωση, έχει παρακατατεθεί στο Ταμείο Παρα¬ 
καταθηκών και Δανείων μετά τις αριθμ. 375/1981 και 
742/1982 αποφάσεις του Εφετείου Λάρισας. 

7. Το ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού Υπουργείου Γε¬ 
ωργίας, αποφασίζούμε: 

Α. Τον καθορισμό, ανεξαρτήτως του χρόνου κήρυξης 
άλλως συντέλεσης της κατά τ’ ανωτέρω απαλλοτρίωσης 
ως απολύτως κυρίων των δυνάμει των αριθμ. 83/1979, 
101/1980 και 49/1981 αποφάσεων της Επιτροπής 
Απαλ/σεων Κοζάνης κριθέντων δικαιούχων οικοπέδων και 
κατά συνέπεια ως δικαιούχων εισπράξεως της αναλογού- 
σης για την παραχωρηθείσα στον καθένα οικοπεδική 
έκταση αποζημιώσεως. 

Β. Την μη εφαρμογή των δεσμεύσεων του από 
24.4.1985 Προεδρικού Διατάγματος στο πρόσωπο των 


κριθέντων κατ’ εφαρμογή των διατάξεων του ανωτέρω 
διατάγματος, δυνάμει των αριθμ. 1/1987 και 37/1987 απο¬ 
φάσεων της Επιτροπής Απαλλοτριώσεων Κοζάνης ως δι¬ 
καιούχων οικοπέδων, καθορίζοντας αυτούς και δικαιού¬ 
χους εισπράξεως της αναλογούσης για την παραχωρη¬ 
θείσα στον καθένα οικοπεδική έκταση αποζημιώσεως. 

Απαραίτητη προϋπόθεση όμως για την είσπραξη της 
αποζημιώσεως αυτής αποτελεί η εξόφληση του τυχόν 
οφειλομένου προς το δημόσιο για την παραχώρηση της 
έκτασης τιμήματος εκδιδομένης προς τούτο σχετικής βε- 
βαιώσεως από την αρμόδια Δ/νση Εγγείων Βελτιώσεων 
Κοζάνης. 

Γ. Τον καθορισμό του Δήμου Ελλησπόντου Ν. Κοζάνης 
στον οποίο υπάγεται το δημοτικό διαμέρισμα Κλείτου, ως 
δικαιούχου εισπράξεως της αναλογούσης για τις απαλ- 
λοτριωθείσες κοινόχρηστες εκτάσειςτης μορφήςτου άρ¬ 
θρου 164του Αγροτικού Κώδικα, αποζημιώσεως, προκει- 
μένου να καταστεί δυνατή η εκ μέρους του ανωτέρω δή¬ 
μου πραγματοποίηση των έργων υποδομής του Νέου 
Οικισμού Κλείτου, στον οποίο θα εγκατασταθούν οι θίγό¬ 
μενοι από την απαλλοτρίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Αοιθ. 2635 (4) 

Διορισμός των μελών του Διοικητικού Συμβουλίου της 
ανώνυμης εταιρείας με την επωνυμία "Ανώνυμη Εται¬ 
ρεία Προβολής της Ελληνικής Πολιτιστικής Κληρονο¬ 
μιάς Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 6 παρ.2 Α'του Ν.2557/1997 
"θεσμοί, μέτρα και δράσεις πολιτιστικής ανάπτυξης" (ΦΕΚ 
Α' 271) όπως αυτό προστέθηκε με το άρθρο 6 παρ. 1 του 
Ν. 2819/2000 "Ίδρυση Εταιρείας Ολυμπιακό Χωριό 2004 
Α.Ε., προστασία Ολυμπιακών Συμβόλων και Σημάτων και 
άλλες διατάξεις" (ΦΕΚ Α' 84) και στη συνέχεια τροποποιή¬ 
θηκε με το άρθρο 1 παρ. 11 του Ν. 2833/2000 "θέματα 
προετοιμασίας των Ολυμπιακών Αγώνων 2004 και άλλες 
διατάξεις" (ΦΕΚ Α'150). 

2. Τις διατάξεις του Ν.1558/1985 "Κυβέρνηση και Κυ¬ 
βερνητικά Όργανα" (ΦΕΚΑ' 137), όπως ισχύει. 

3. Τις διατάξεις του Π.Δ. 941/1977 "Περί Οργανισμού 
του Υπουργείου Πολιτισμού" (ΦΕΚ Α'320). 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ορίζουμε τα μέλη του δεκαπενταμελούς Διοικητικού 
Συμβουλίου της ανώνυμης εταιρείας με την επωνυμία 
"Ανώνυμη Εταιρεία Προβολής της Ελληνικής Πολιτιστι¬ 
κής Κληρονομιάς Α.Ε.", ως ακολούθως: 

α. Κακογιάννη Μιχάλη, Σκηνοθέτη, ως Πρόεδρο. 

β. Σαβαλάνο Ιωάννη, Πρόεδρο του Ταμείου Αρχαιολο¬ 
γικών Πόρων και Απαλλοτριώσεων, ως Αντιπρόεδρο. 

γ. Ζενέτου Άρτεμη, Διευθύντρια και Επιμελήτριατων Ει¬ 
καστικών και Πολιτιστικών Προγραμμάτων της Παγκό¬ 
σμιας Τράπεζας, ως Διευθύνουσα Σύμβουλο. 

δ. Πολυχρονόπουλο Πολύχρονη, Διευθυντή Διεύθυν¬ 
σης Καλών Τεχνών, μέλος. 

ε. Δημακοπούλου Τζούλια, Πρόεδρο Ιδιοκτητών Αιθου¬ 
σών Τέχνης, μέλος. 

ζ. Μαραγκόπουλο Δημήτριο, Συνθέτη, μέλος, 
στ. Παπαδήμο Λουκά, Διοικητή Τράπεζας Ελλάδος, μέ¬ 
λος. 

η. Κουσελά Δημήτριο, Πρόεδρο Ο.Τ.Ο.Ε., μέλος, 
θ. Αγραπίδη Χρήστο, Δήμαρχο Πειραιά, μέλος, 
ι. Κόκκινη Νικόλαο, Επιχειρηματία, μέλος, 
ια. Λάτση Μαριάννα, Επιχειρηματία, μέλος, 
ιβ. Δεληβοριά Άγγελο, Διευθυντή Μουσείου Μπενάκη, 
μέλος. 

ιγ. Λούκο Γεώργιο, Διευθυντή του Μπαλέτου της Όπε¬ 
ρας της Λυών, μέλος, 
ιδ. Σαγιά Σπυρίδωνα, Δικηγόρο, μέλος, 
ιε. Κολώνα Λάζαρο, Γενικό Διευθυντή Αρχαιοτήτων, μέ¬ 
λος. 

2. Η θητεία των ως άνω μελών του Διοικητικού Συμβου¬ 


λίου ορίζεται πενταετής. Η θητεία αυτή παρατείνεται και 
μετά τη λήξη της πενταετίας μέχρι τον διορισμό νέων με¬ 
λών. 

3. Το παραπάνω Διοικητικό Συμβούλιο θα διοικήσει την 
Εταιρεία μέχρι την τακτική Γενική Συνέλευση που θα συ- 
νέλθει για να εγκρίνει τις οικονομικές καταστάσεις της πέ¬ 
μπτης εταιρικής χρήσης, εκτός αν η θητεία αυτού τερμα¬ 
τιστεί, οποτεδήποτε προ της λήξεώς της με απόφαση του 
Υπουργού Πολιτισμού. 

4. θέσεις που τυχόν θα κενωθούν για οποιονδήποτε λό¬ 
γο κατά τη διάρκεια της θητείας του πρώτου Διοικητικού 
Συμβουλίου, θα πληρωθούν από μέλη που διορίζονται με 
απόφαση του Υπουργού Πολιτισμού που δημοσιεύεται 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































